Izziņa par atzinumos sniegtajiem iebildumiem

|  |
| --- |
| Par Ministru kabineta noteikumu projektu “Grozījumi Ministru kabineta 2012.gada 20.marta noteikumos Nr.190 “Noteikumi par notikumu reģistrēšanas kārtību un policijas reaģēšanas laiku”” (VSS-1023) |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 26.02.2019., 03.04.2019., 19.06.2019., 17.09.2019. |
|  |  |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija un Latvijas Pašvaldību savienība |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Latvijas Lielo pilsētu asociācijas |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Tieslietu ministrija, Finanšu ministrija, Vides aizsardzības un reģionālās attīstības ministrija un Latvijas Pašvaldību savienība | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Latvijas Pašvaldību savienība**  **Iebildums izteikts elektroniskās saskaņošanas gaitā 19.06.2019.**  Latvijas Pašvaldību savienība ir izvērtējusi precizēto MK noteikumu projektu "Grozījumi Ministru kabineta 2012.gada 20.marta noteikumos Nr.190 "Noteikumi par notikumu reģistrēšanas kārtību un policijas reaģēšanas laiku"" un informē, ka tā uztur iepriekš izteikto iebildumu.  **Iebildums izteikts elektroniskās saskaņošanas gaitā 03.04.2019.**  *Latvijas Pašvaldību savienība uztur savu iebildumu un lūdz Iekšlietu ministriju mainīt redakciju Anotācijā.*  LPS neatbalsta normatīvā akta tālāku virzību, līdz Vienotajā notikumu reģistrā nav nodrošināta sasaiste ar pašvaldību informācijas sistēmām. Uzskatām, ka normatīvajā aktā jāparedz vismaz vienošanās iespēja par informācijas apmaiņu. | **Saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 103.punktu iebildums ir uzskatāms par atsauktu.**  Grozījumi likumā “Par policiju”, kas stājās spēkā 2018.gada 7.novembrī, paredz veicināt Valsts policijas un pašvaldības policijas un ostas policijas sadarbību. Par minētajiem grozījumiem vairākkārtēji tika rīkotas starpministriju (starpinstitūciju) sanāksmes, kā arī iebildumi par šo grozījumu tika skatīti Valsts sekretāru sanāksmē, Ministru kabineta komitejā un Ministru kabinetā.  Ministru kabinets 2018.gada 15.maija sēdē (*protokols Nr.24, 7.paragrāfs*) atbalstīja likumprojektu “Grozījumi likumā “Par policiju””. Minētie grozījumi ir stājušies spēkā 2018.gada 7.novembrī.  Vienlaikus vēršam uzmanību, ka grozījumi likumā “Par policiju” paredz pārejas periodu pienākuma reģistrēt iesniegumus un informāciju par iespējamiem likumpārkāpumiem un notikumiem, kuri apdraud personu vai sabiedrības drošību, īstenošanai, proti, nosakot, ka pašvaldības policija un ostas policija uzsāk reģistrēt minēto Integrētās iekšlietu informācijas sistēmas apakšsistēmā „Vienotais notikumu reģistrs” ne vēlāk kā līdz 2025.gada 1.janvārim, tādējādi nodrošinot samērīgu laika periodu nepieciešamo saskarņu izveidei, ja pati pašvaldība to vēlēsies. |  |
| 2. |  | **Latvijas Lielo pilsētu asociācija**  LLPA pievienojas Latvijas Pašvaldību savienības izteiktajam iebildumam un norāda, ka neatbalsta Noteikumu projekta tālāku virzību, līdz Vienotajā notikumu reģistrā nav nodrošināta sasaiste ar pašvaldību informācijas sistēmām, ir jāparedz vismaz vienošanās iespēja par informācijas apmaiņu. | **Panākta vienošanās 2019.gada 17.septembra starpministriju (starpinstitūciju) sanāksmē**  Grozījumi likumā “Par policiju”, kas stājās spēkā 2018.gada 7.novembrī, paredz veicināt Valsts policijas, pašvaldības policijas un ostas policijas sadarbību. Par minētajiem grozījumiem vairākkārtēji tika rīkotas starpministriju (starpinstitūciju) sanāksmes, kā arī iebildumi par šo grozījumu tika skatīti Valsts sekretāru sanāksmē, Ministru kabineta komitejā un Ministru kabinetā.  Ministru kabinets 2018.gada 15.maija sēdē (*protokols Nr.24, 7.paragrāfs*) atbalstīja likumprojektu “Grozījumi likumā “Par policiju””. Minētie grozījumi ir stājušies spēkā 2018.gada 7.novembrī.  Vienlaikus vēršam uzmanību, ka grozījumi likumā “Par policiju” paredz pārejas periodu pienākuma reģistrēt iesniegumus un informāciju par iespējamiem likumpārkāpumiem un notikumiem, kuri apdraud personu vai sabiedrības drošību, īstenošanai, proti, nosakot, ka pašvaldības policija un ostas policija uzsāk reģistrēt minēto Integrētās iekšlietu informācijas sistēmas apakšsistēmā „Vienotais notikumu reģistrs” ne vēlāk kā līdz 2025.gada 1.janvārim, tādējādi nodrošinot samērīgu laika periodu nepieciešamo saskarņu izveidei, ja pati pašvaldība to vēlēsies. |  |
| 3. |  | **Latvijas Lielo pilsētu asociācija**  Tāpat attiecībā uz Valsts policijas koledžas attiecīgu apmācības programmu nodrošināšanu saskaņā ar cenrādi norādām, ka pašvaldības policijas darbinieku apmācībai par vienotu notikumu reģistrēšanas kārtību ir jānotiek par valsts līdzekļiem.  **Latvijas Lielo pilsētu asociācija**  **(izteikts elektroniskās saskaņošanas laikā 03.04.2019)**  Projekta 2. punkts paredz, ka Ministru kabineta 2012. gada 20. marta noteikumu Nr. 190 “Noteikumi par notikumu reģistrēšanas kārtību un policijas reaģēšanas laiku” (turpmāk – Noteikumi) 1.2. punkts nosaka kārtību, kādā pašvaldības policija reģistrē iesniegumus un informāciju par iespējamiem likumpārkāpumiem un notikumiem, kuri apdraud personu vai sabiedrības drošību. Personu un sabiedrības drošības jēdziens ir abstrakts un pārāk plašs.  Norādām, ka atbilstoši pašvaldību policijas darbības specifikai, sabiedrības apdraudējums ir vērtējams visai plašā kontekstā, respektīvi, jebkurš likumpārkāpums noteiktā mērā rada apdraudējumu personu un sabiedrības drošībai. LLPA vērš uzmanību, ka pašvaldības policijas kontrolē pašvaldības saistošo noteikumu ievērošanu, piemēram, pašvaldības teritorijas labiekārtošanu, ēku, būvju uzturēšanu. Piemēram, gadījumā, ja tiek saņemta informācija par gājēju ietves neuzkopšanu no sniega un ledus vai būvju jumtu neattīrīšanu no sniega, ledus vai lāstekām, nav skaidrs, vai šo informāciju var uzskatīt par notikumu, kurš apdraud personu un sabiedrības drošību, jo ietve ir slidena, lāstekas, sniegs no jumta var nokrist un rezultātā gājēji var nokrist vai gūt traumu. Tāda pati situācija ir ar ceļu satiksmes noteikumu pārkāpumiem, piemēram, transportlīdzekļu apstāšanās vai stāvēšanas noteikumu neievērošana rada draudus personu un sabiedrības drošībai kopumā, jo nepareizi stāvēšanai novietots transportlīdzeklis var radīt apdraudējumu ceļu satiksmes dalībnieku drošībai. Proti, katra amatpersona, kura saņems informāciju par notikumu no savas pieredzes un tiesiskās apziņas vērtēs, vai tā satur ziņas par personu vai sabiedrības drošības apdraudējumu, lai reģistrētu vienotajā notikumu reģistrā (turpmāk - VNR). Tāpat, piemēram, mauriņa neappļaušana neapdraud sabiedrības drošību, bet zāles nepļaušana, pieļaujot kūlas veidošanos, apdraud pat būtiski. Ar “grafiti” sabojāta ēkas fasāde draudus nerada, bet uz jumta malas izveidojušās lāstekas virs gājēju ietves  - apdraud. Vērtēt nāksies jebkurā gadījumā un rodas jautājums – kur pašvaldību policijas iestādēm reģistrēt notikumus un informāciju par reaģēšanu uz tiem, kuri tiešus draudus nerada, bet izsaukums ir bijis, reaģēšana ir bijusi, ir iesaistītas personas, fiksēts likumpārkāpums utt. VNR šādu informāciju reģistrēt nebūs pareizi, bet veidot (tām pašvaldībām, kurām nav), uzturēt un aizpildīt divus reģistrus nav saprātīgi ne no cilvēku un laika resursu, ne arī no finanšu viedokļa.  Dažās pašvaldībās jau pastāv sava e-reģistrācijas sistēma, kas teorētiski ļauj izpildīt Projekta prasības, veicot izvērtēšanu un VNR ievadot tikai prasīto informāciju, bet tām pašvaldībām, kurām šādas sistēmas nav, tas radīs papildus finanšu slogu.  Ņemot vērā iepriekš minēto, LLPA ieskatā ir nepieciešams Projekta anotāciju precizēt un papildināt ar izvērstu skaidrojumu, kādi tieši likumpārkāpumi un notikumi, apdraud personu vai sabiedrības drošību, lai tās netiktu tulkots pārāk plaši. Lietderīgi būtu arī organizēt  bezmaksas pašvaldības policijas darbinieku apmācību par notikumu reģistrēšanas kārtību un kādus notikumus būtu obligāti jāreģistrē. Tāpat norādām, ka Projekta izpilde ietekmēs institūciju cilvēkresursus, jo pašvaldības policijas atbildīgajiem darbiniekiem tas radīs papildus pienākumus - nekavējoties ievadīt plašu informācijas apjomu VNR. | **Panākta vienošanās 2019.gada 17.septembra starpministriju (starpinstitūciju) sanāksmē**  Lai tiktu nodrošināta vienota izpratne par vienotajā notikumu reģistrā iekļaujamo ziņu apjomu un reģistrēšanas kārtību, Valsts policijas koledža sadarbībā ar Iekšlietu ministrijas Informācijas centru 2019.gada 17.septembra starpministriju (starpinstitūciju) sanāksmē pauda gatavību organizēt apmācības konferences formātā pašvaldības policijas darbiniekiem bez maksas (*formāts “skolotājs apmāca skolotāju”, pieredzes apmaiņas nodrošināšana*). Tāpat, ja būs attiecīgs pieprasījums, Valsts policijas koledža ir paudusi gatavību īstenot arī ilgtspējīgu apmācības programmu par vienotā notikumu reģistra izmantošanu saskaņā ar maksas pakalpojumu cenrādi. |  |
| 4. | “Izdoti saskaņā ar likuma “Par policiju” 10.panta ceturto daļu” | **Tieslietu ministrija**  Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 97. punktu aiz noteikumu projekta nosaukuma raksta norādi, uz kāda likuma pamata noteikumu projekts sagatavots. Ņemot vērā minēto, nepieciešams precizēt norādi, uz kāda likuma pamata projekts sagatavots, papildinot ar skaitļiem un vārdiem "19. panta desmito daļu un 19.1 panta septīto daļu". | **Iebildums ir ņemts vērā.** | “Izdoti saskaņā ar likuma “Par policiju” 10.panta ceturto daļu, 19. panta desmito daļu un 19.1panta septīto daļu” |
| 5. |  | **Tieslietu ministrija**  Ņemot vērā to, ka norāde, uz kāda likuma pamata projekts sagatavots, tiek izteikta jaunā redakcijā, nepieciešams izvērtēt arī Ministru kabineta 2012. gada 20. marta noteikumu Nr. 190 "Noteikumi par notikumu reģistrēšanas kārtību un policijas reaģēšanas laiku" 1. punkta precizēšanas nepieciešamību. Tieslietu ministrija vērš uzmanību uz to, ka atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi"100. punktam noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam.  Ievērojot to, ka likuma "Par policiju" 10. panta ceturtajā daļā ietvertais pilnvarojums Ministru kabinetam pilnībā nesakrīt ar likuma "Grozījumi likumā "Par policiju"" 3. pantā paredzētajā likuma 19. panta desmitajā daļā un likuma "Grozījumi likumā "Par policiju"" 4. pantā paredzētajā 19.1 panta septītajā daļā ietverto pilnvarojumu Ministru kabinetam, nepieciešams pārskatīt un precizēt projektu. | **Iebildums ir ņemts vērā.** | Izdarīt Ministru kabineta 2012.gada 20.marta noteikumosNr.190 “Noteikumi par notikumu reģistrēšanas kārtību un policijas reaģēšanas laiku” (Latvijas Vēstnesis, 2012, 47.nr.) šādus grozījumus:  1. Izteikt norādi, uz kāda likuma pamata noteikumi ir izdoti, šādā redakcijā:  “Izdoti saskaņā ar likuma “Par policiju” 10.panta ceturto daļu, 19.panta desmito daļu un 19.1panta septīto daļu”.  2. Izteikt 1.punktu šādā redakcijā:  “1. Noteikumi nosaka:  1.1. kārtību, kādā Valsts policija reģistrē iesniegumus un informāciju par noziedzīgiem nodarījumiem un citiem likumpārkāpumiem, par notikumiem, kuri apdraud personu vai sabiedrības drošību, un par tajos iesaistītajām personām, iekļaujamo ziņu apjomu un glabāšanas termiņus;  1.2. kārtību, kādā pašvaldības policija un ostas policija reģistrē iesniegumus un informāciju par iespējamiem likumpārkāpumiem un notikumiem, kuri apdraud personu vai sabiedrības drošību, iekļaujamo ziņu apjomu un glabāšanas termiņus;  1.3. Valsts policijas reaģēšanas laiku, ja ir saņemta informācija par noziedzīgiem nodarījumiem, citiem likumpārkāpumiem un notikumiem, kuri apdraud personu vai sabiedrības drošību.”.  3.Papildināt noteikumus ar jaunu 1.1 punktu šādā redakcijā:  “1.1 Par notikumu šo noteikumu izpratnē ir uzskatāms noziedzīgs nodarījums, iespējams likumpārkāpums un notikums, kurš apdraud personas vai sabiedrības drošību.”  4. Aizstāt 2.punktā vārdu “policijas” ar vārdiem “Valsts policijas”.  5. Izteikt 5.punktu šādā redakcijā:  “5. Policijas darbinieki, pašvaldības policijas darbinieki un ostas policijas darbinieki nodrošina ziņu iekļaušanu un papildināšanu reģistrā tiešsaistes datu pārraides režīmā.”  6. Papildināt noteikumus ar 7.1punktu šādā redakcijā:  “7.1 Policija, kura atbilstoši kompetencei veic darbības saistībā ar notikumu, saņemot šo noteikumu 6. un 7.punktā norādītās ziņas, nekavējoties papildina reģistru ar tām.”  7. Aizstāt III nodaļas nosaukumā un 9.punkta ievaddaļā vārdu “Policija” (attiecīgā locījumā) ar vārdiem “Valsts policija” (attiecīgā locījumā).  8. Aizstāt 10.punktā vārdu “policija” (attiecīgā locījumā) ar vārdiem “Valsts policija” (attiecīgā locījumā).  9. Aizstāt 11. punktā vārdu “policija” ar vārdiem “Valsts policija”.  10. Svītrot 12.punktu.  11. Aizstāt 13.3.apakšpunktā vārdu “policijas” ar vārdiem “Valsts policijas”.  12. Aizstāt 14.punkta otrajā teikumā vārdu “Policija” ar vārdiem “Valsts policija”. |
| 6. |  | **Latvijas Lielo pilsētu asociācija**  **(iebildums izteikts 17.09.2019. starpministriju (starpinstitūciju) sanāksmes gaitā)**  Ministru kabineta 2012.gada 20.marta noteikumu Nr.190 “Noteikumi par notikumu reģistrēšanas kārtību un policijas reaģēšanas laiku” 3.punkts nosaka, ka iesniegumus un informāciju par notikumiem un tajos iesaistītajām personām neatkarīgi no saņemšanas veida policija nekavējoties reģistrē vienotajā notikumu reģistrā. Minētais ir attiecināms uz sākotnējo informācijas saņemšanas posmu. Ņemot vērā to, ka reaģēšanā uz attiecīgo notikumu, piemēram, var tikt iesaistīta gan Valsts policija, gan pašvaldības policija, nepieciešams projektu papildināt ar tiesisko regulējumu par vienotā notikumu reģistra papildināšanu ar attiecīgajām ziņām. | **Iebildums ir ņemts vērā.** | 5. Izteikt 5.punktu šādā redakcijā:  “5. Policijas darbinieki, pašvaldības policijas darbinieki un ostas policijas darbinieki nodrošina ziņu iekļaušanu un papildināšanu reģistrā tiešsaistes datu pārraides režīmā.”  6. Papildināt noteikumus ar 7.1punktu šādā redakcijā:  “7.1 Policija, kura atbilstoši kompetencei veic darbības saistībā ar notikumu, saņemot šo noteikumu 6. un 7.punktā norādītās ziņas, nekavējoties papildina reģistru ar tām.” |
| 7. |  | **Tieslietu ministrija**  3. Tieslietu ministrija norāda, ka arī Ministru kabineta 2012. gada 20. marta noteikumu Nr. 190 "Noteikumi par notikumu reģistrēšanas kārtību un policijas reaģēšanas laiku" 11., 13. un 14. punktā tiek izmantots apzīmējums "policijas darbinieks". Ņemot vērā minēto, nepieciešams precizēt projektu, izdarot grozījumus arī iepriekš minētajos punktos. | **Iebildums ir ņemts vērā.** | 9.Aizstāt 11. punktā vārdu “policija” ar vārdiem “Valsts policija”.  11.Aizstāt 13.3.apakšpunktā vārdu “policijas” ar vārdiem “Valsts policijas”.  12. Aizstāt 14.punkta otrajā teikumā vārdu “Policija” ar vārdiem “Valsts policija”. |
| 8. | 2. Noteikumi stājas spēkā 2020.gada 1.janvārī. | **Tieslietu ministrija**  4. Projekta 2. punktā norādīts, ka noteikumi stājas spēkā 2020. gada 1. janvārī. Projekta sākotnējas ietekmes (*ex-ante*) novērtējuma ziņojumā (turpmāk – anotācija) kā pamatojums minētajam regulējumam vairākkārt norādīts uz likuma "Par policiju" pārejas noteikumu 12. punktu, kas nosaka, ka attiecīgajiem Ministru kabineta noteikumiem ir jāstājas spēkā 2020. gada 1. janvārī.  Tieslietu ministrija vērš uzmanību uz to, ka likuma "Grozījumi likumā "Par policiju"" 7. pantā paredzētais pārejas noteikumu 12. punkts cita starpā nosaka, ka Ministru kabinets līdz 2019. gada 31. decembrim izdod šā likuma 19. panta desmitajā daļā un 19.1 panta septītajā daļā minētos noteikumus. Ņemot vērā minēto, Tieslietu ministrija norāda, ka minētos noteikumus var izdot un tie var stāties spēkā arī pirms 2020. gada 1. janvāra. Ievērojot minēto, nepieciešams papildināt anotāciju ar izvērstu skaidrojumu tieši šādam projekta spēkā stāšanās termiņam. | **Iebildums ir ņemts vērā.** | No projekta svītrots spēkā stāšanās laiks. |
| 9. |  | **Tieslietu ministrija**  5. Lūdzam precizēt anotācijas I sadaļas 1. punktu atbilstoši aktuālajai informācijai attiecībā par grozījumiem likumā “Par policiju”. | **Iebildums ir ņemts vērā.** | Lūdzam skatīt projekta sākotnējās ietekmes novērtējuma ziņojuma (anotācijas) I sadaļas 1.punktu. |

|  |  |
| --- | --- |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

21.10.2019 14:53

2169

Radzeviča

67219418, dace.radzevica@iem.gov.lv